burgasdotpro/wikipedia huggingface dataset:
Exercície

Exercície sú v katolicizme duchovné náboženské cvičenia zamerané na prehĺbenie kresťanskej viery, na hlbšie osvojenie si vieruky, na prehĺbenie náboženského cítenia a cirkevnej disciplíny.
Exercície zaviedli jezuiti (Ignác z Loyoly).
Exhortácia

Exhortácia (lat.) je napomenutie.
Exhortáciu zvykne napísať pápež, alebo iný vysoký cirkevný hodnostár.
Exil

Exil je nútené zdržovanie sa v cudzine, vyhnanstvo.
Existenciál

Existenciál je štruktúra existencie alebo existenciálna štruktúra, ktorá podľa
existencializmu vždy a nevyhnutne určuje existenciu. Existenciálmi sú:
svetskosť, dejinnosť, telesnosť, spolubytie, sa, bytie k smrti, sexualita,
hanblivosť, strach, úzkosť, matie atď. Náuka o existenciáloch patrí k tomu
najdôležitejšiemu, čo vytvoril existencializmus.
Existenciália

Existenciália je základná štruktúra ľudskej existencie. Analýzy existenciálií podal najmä existencializmus.
Biela (prítok Malatínky)

Biela je potok na strednom Liptove, v západnej časti okresu Liptovský Mikuláš. Je to pravostranný prítok Malatínky, má dĺžku 4,5 km a je tokom IV. rádu. 
Pramení v Nízkych Tatrách, v podcelku Ďumbierske Tatry, v časti Salatíny, na severovýchodnom svahu Ľupčianskej Magury (1 315,2 m n. m.) v nadmorskej výške cca 938 m n. m. Od prameňa tečie na sever, v Liptovskej kotline (geomorfologická časť Galovianske háje) sa stáča na severozápad a južne od obce Malatíny ústi v nadmorskej výške približne 610 m n. m. do Malatínky. V nadmorskej výške 621,1 m n. m. priberá svoj najdlhší prítok zľava.
Exkomunikácia

Exkomunikácia (z lat. "ex-communicare", doslova: postaviť mimo spoločenstva, vylúčiť zo spoločenstva) je dočasné (teda do doby, kým nepríde k náprave previnenia) vyobcovanie z náboženského spoločenstva. 
Kresťanstvo.
Katolícka cirkev.
Exkomunikácia je spolu s interdiktom najťažším trestom, aký katolícka cirkev pozná. 
Exkomunikáciou sa trestajú niektoré zvlášť ťažké hriechy. Exkomunikovaná osoba nesmie prijímať sviatosti a vykonávať niektoré cirkevné úkony. Rozhrešenie od exkomunikácie môže podľa cirkevného práva udeliť len pápež, miestny biskup, alebo kňazi, ktorým oni dali splnomocnenie. V prípade nebezpečenstva smrti ktorýkoľvek kňaz, aj keď nemá právomoc spovedať, môže rozhrešiť od každého hriechu a od každej exkomunikácie.
Exkomunikovanému sa zakazuje: 
V rímskokatolíckej cirkvi sa rozlišuje exkomunikácia vyhlasovaná predstaveným (exkomunikácia "ferendae sententiae") a exkomunikácia nastupujúca bez rozhodnutia predstaveného (exkomunikácia "latae sententiae"). Vo východných katolíckych cirkvách, podľa Kódexu kánonov východných cirkví, exkomunikácia vždy musí byť vyhlásená.
Exkomunikácia "ferendae sententiae".
Prvá forma exkomunikácie sa vyskytuje v prípadoch, kde je exkomunikácia len jedným z možných trestov a vzniká až potom, keď je vyhlásená.
Exkomunikácia "latae sententiae".
Druhá forma nadobúda platnosť okamžite po vykonaní daného skutku, bez ohľadu na to, či vojde vo známosť, alebo zostane zatajený. Medzi delikty takto trestané patria
Iné činy trestané automatickou exkomunikáciou, ktorých rozhrešenie spadá pod právomoci biskupov a nimi poverených kňazov sú:
Exkrécia

Exkrécia alebo vylučovanie (látok) môže byť:
Odborné prídavné meno pre slovo vylučujúci znie apokrinný, pre slovo vylučovací znie exkrečný.
Exkulpácia

Exkulpácia je zbavenia viny, oslobodenie spod obvinenia, ospravedlnenie.
Exkurz

Exkurz (iné názvy: digresia, odbočka) je odbočenie od vlastnej (hlavnej) témy pri výklade, v prednáške a podobne. Môže to byť aj samostatná doplňujúca vsuvka vo výklade.
Exkurzia

Exkurzia je hromadná študijná vychádzka, cesta.
Jaroslav Exner

Jaroslav Exner (* 28. júl 1930, Machov – † 14. august 1970) bol český psychológ. Skúmal detské myslenie, rozumové schopnosti detí, zovšeobecňovanie vzťahov medzi podnetmi a profesigrafiu.
Exogénny

Exogénny môže znamenať:
Exokarp

Exokarp (z gr.) je vonkajšia vrstva oplodia. Opak: endokarp.
Exordium

Exordium je začiatok, úvod reči.
Exostóza

Exostóza () je nádorovitý kostný výrastok na povrchu kosti, vznikajúci po úrazoch alebo zápaloch.
Exot

Exot môže byť:
Exoterický

Exoterický (lat.) je určený pre verejnosť, verejný, vonkajší; opak: esoterický.
Marky Ramone

Marky Ramone (vlatným menom Marc Steven Bell, * 15. júl 1952, Brooklyn, New York, USA je americký bubeník.
V roku 1978 nahradil bubeníka Tommyho Ramoneho v skupine Ramones. V Ramones pôsobil do roku 1983, keď ho vyhodili pre alkoholizmus. Nahradil ho Richie Ramone. V roku 1987 sa vrátil už úplne čistý a a v kapele zostal až do jej rozpadu v roku 1996.
V súčasnosti koncertuje so skupinou Marky Ramone´s Blitzkrieg. V roku 2014 vystupovali aj na Slovensku, na festivale Topfest.
Exotickosť

Exotickosť (zastarano exotičnosť) môže byť:
Exotika

Exotika je súhrn charakteristickych vlastností vzdialených zámorských, tropických krajín, ich obyvateľov, v nich sa vyskytujúcich predmetov a vecí, ktoré sa ľuďom iných krajín zdajú neobyčajnými, zvláštnymi.
Exotikum

Exotikum môže byť:
Exotizmus

Exotizmus môže byť:
Expanzia

Expanzia (adjektívum: expanzívny) môže byť:
Expedient

Expedient môže byť:
Experientia est optima rerum magistra

Experientia est optima rerum magistra je latinská veta, ktorá znamená: „Skúsenosť je najlepší učiteľ.“
Laboratórny experiment

Laboratórny experiment je experiment, ktorý sa uskutočňuje v laboratórnych podmienkach, v laboratóriu vybavenom laboratórnou technikou.
Experimentovanie

Experimentovanie môže byť:
Experimentum crucis

Experimentum crucis (lat.) alebo krížový experiment alebo krížový pokus je rozhodujúci experiment overujúci pravdivosť alebo nepravdivosť hypotézy.
Výraz pochádza od F. Bacona, ktorý ho odvodil od krížov stavaných na križovatkách, aby ukazovali rozdelenie ciest.
Expert

Expert je prvotriedny, zbehlý odborník, znalec, špecialista (podávajúci vyjadrenie o odbornom probléme, posudok o určitej odbornej otázke a pod.). Expert je nositeľom znalostí. Okrem teoretických znalostí má expert i praktické skúsenosti a priebežne sa v obore ďalej vzdeláva.
To, že má niekto v danom obore profesionálnu alebo akademickú kvalifikáciu neznamená, že je automaticky aj expert. Expertom sa môže stať aj ten, kto nemá patričné formálne vzdelanie. Označenie expert je preto, skôr neformálne, relatívne označenie človeka, ktorého znalosti a skúsenosti v obore sú okolím oceňované.
Explanácia

Explanácia môže byť:
Explantácia

Explantácia môže byť:
Explication de texte

Explication de texte (fr.) je metóda rozboru literárneho diela vypracovaná a používaná vo francúzskom
školstve, ktorá predstavuje praktickú analýzu umeleckého textu bez teoretického zovšeobecnenia. Cieľom "explication de texte" je celistvé uchopenie literárneho textu alebo úryvku.
"Explication de texte" pozostáva z nasledujúcich krokov:
Explicite

Explicite je latinské slovo znamenajúce výslovne, jasne; opak: implicite.
Explicitnosť

Explicitnosť (lat.) alebo výslovnosť je vyjadrenosť slovami, jasne. Podobný je výraz (vyjadrenosť) expressis verbis.
Opakom je implicitnosť.
Explikácia

Explikácia môže byť:
Explózia

Explózia alebo výbuch je veľká a prudká exotermická reakcia, ktorá prebieha rýchlejšie ako môže okolie energiu z výbuchu spotrebovať. Pri explózii nastáva veľmi veľké uvoľnenie tepla a energie. Výbuchy sa rôzne využívajú – na štiepenie hornín v lomoch, vo vojenstve na deštrukciu armády alebo budov, pre fyzikálne alebo chemické výskumy a pod. Praktizujú sa aj tzv. mikroexplózie, známe je odpaľovanie cievnych blokov v akútnych prípadoch určitými liekmi pôsobiacimi ako výbušniny (kvôli usadenému vápniku vytvorenému cholesterolom).
Exponovanie

Exponovať vystavovať, dávať do popredia, dať na dôležité miesto.
Vývoz (obchod)

Vývoz alebo export je:
Expozícia

Expozícia môže byť:
Expressis verbis

Expressis verbis (lat.) znamená vyjadrené slovami, výslovne, explicitne. Pozri explicitnosť.
Extáza

Extáza môže byť:
Príslušné prídavné meno znie extatický.
Extenzia

Extenzia môže byť:
Richie Ramone

Richard Reinhardt (* 11. august 1957, Passaic, New Jersey, USA) známy ako Richie Ramone je bubeník kapely Ramones od roku 1983, keď nahradil Markyho Ramoneho, do roku 1987, keď ukončil kariéru a nahradil ho Marky.
Externalizmus

Externalizmus je smer v interpretácii hybných síl vzniku a vývinu vedy, ktorý za rozhodujúce považuje externé faktory, ako sociálne, sociálno psychologické, politické, ekonomické. 
Externalizmus v interpretácii vzniku a vyvinu vedy sa utvoril v 30. rokoch 20. storočia najmä pod vplyvom ruského historika vedy B. M. Gessena.
Hlavným predstaviteľom externalizmu sa stal J. D. Bernal.
Extrém

Extrém môže byť:
Extrinsecus

Extrinsecus (lat.) je vonkajší, cudzorodý, protiklad intrinsecus. Vonkajší a cudzí povahe, prirodzenosti, esencii daného predmetu.
Malatínka

Malatínka je potok na strednom Liptove, na území okresu Liptovský Mikuláš. Je to ľavostranný prítok Váhu s dĺžkou 10,5 km.
"Prameň:" v Nízkych Tatrách, v podcelku Ďumbierske Tatry, v časti Salatíny, na juhozápadných svahoch Ľupčianskej Magury (1 315,2 m n. m.) v nadmorskej výške cca 1 170 m n. m.
"Smer toku:" prevažne na sever
"Geomorfologické celky:" 1.Nízke Tatry, podcelok Ďumbierske Tatry, časť Salatíny, 2.Podtatranská kotlina, podcelok Liptovská kotlina, časti Ľubeľská pahorkatina a Galovianske háje
"Prítoky:" sprava Biela, zľava spod Prednej Magury (1 170,6 m n. m.)
"Ústie:" do vodnej nádrže Bešeňová západne od obce Vlachy v nadmorskej výške okolo 530 m n. m.
"Obce:" Malatíny
Ex

Ex (lat.) môže byť:
EX môže byť:
Hans Jürgen Eysenck

Hans Jürgen Eysenck (* 4. marec 1916 – † 4. september 1997) bol britský psychológ nemeckého pôvodu. Zameriaval sa na experimentálnu psychológiu, psychopatológiu a závislosti.
V čase pred svojou smrťou bol najčastejšie citovaným súčasným psychológom vo vedeckých časopisoch.
Ezoterický

Ezoterický (gr.) je vnútorný, zameraný dovnútra; napísaný pre vnútornú potrebu a nezamýšľaný na uverejnenie;
zrozumiteľný a určený len pre zasvätených. Opak: exoterický.
Fabián (pápež)

Svätý Fabián, († 20. január 250) bol 20. pápež v období pontifikátu 10. január 236 - 20. január 250. Bol Riman. Jeho vláda sa okrem prvých a posledných rokov kryje s obdobím mieru, prosperity a rastu pre cirkev.
Fabiánska spoločnosť

Fabiánska spoločnosť () bola organizácia britských intelektuálov založená roku 1884, ktorá sa usilovala o dosiahnutie sociálnych reforiem, predchodkyňa Labouristickej strany.
Fabula (dej)

Fabula (lat. fabula - rozprávanie) je prirodzený sled dejovej osnovy v umeleckom literárnom texte založený na časovej postupnosti a príčinnej súvislosti. Fabula je logicko-príčinným základom epického diela, ktorý sa pri jej konkrétnej realizácii často narúša. Napr. historický román A. Hykischa "Milujte kráľovnú" sa začína smrťou Márie Terézie, až potom nasleduje dej obsahujúci jej životopis. Fabula existuje jednak pred vznikom textu vo vedomí autora, jednak po prečítaní textu ju môže rekonštruovať čitateľ. V niektorých žánroch niet zásadného rozdielu medzi fabulou a sujetom (denník, kronika), lebo sa narúša časová postupnosť dejových prvkov (udalostí) v texte.
Faidón z Élidy

Faidón z Élidy/Elidy alebo Faidon z Elidy (asi 418 Élis – † ? Élis) bol starogrécky filozof, žiak Sokratov, zakladateľ elidskej školy. 
Filozofické názory Faidóna sú takmer neznáme, jeho záujem sa pravdepodobne sústreďoval na etiku. Podľa Faidóna nazval Platón jeden zo svojich najslávnejších dialógov.
Faidón bol z aristokratickej rodiny. Vo vojne medzi Spartou a Elidou sa dostal do zajatia, predali ho do otroctva a musel slúžiť v akomsi aténskom nevestinci. Sokrates primäl Kritóna (alebo Kébeta), aby Faidóna vykúpil.
V dialógu "Zópyros" (dielo sa nezachovalo) sa líči príhoda o tom, ako Zópyros, ktorý osobne nepoznal Sokrata, usúdil podľa jeho tváre, že je to človek obmedzený a nerestný. Sokrates Zópyra za tento názor pochválil a potvrdil, že kedysi naozaj takým bol, ale že sebavychovou v sebe tieto škaredé vlastnosti prekonal. Faidón v tomto dialógu riešil aj širšiu problematiku
vzťahu medzi vzhľadom a charakterom, problémy vplyvu výchovy na vrodené vlastnosti a podobne.
Fajansa

Fajansa je majolika - jemná keramika zhotovená technológiou založenou na transparentnosti ciničito-olovnatej bielej glazúry, ktorá je vhodná na maľbu a farbenie. Známa je od 4. tisícročia pred Kr. (Egypt, Mezopotámia, Perzia, egejská kultúra).
Vladimír Fajnor

Prof. JUDr. Vladimír Fajnor (* 23. október 1875, Senica† 5. január 1952, Bratislava) bol slovenský právnik (právny vedec, advokát a sudca), politik: česko-slovenský minister pre zjednotenie zákonov a organizáciu správy, minister spravodlivosti a univerzitný profesor na Právnickej fakulte Univerzity Komenského v Bratislave.
Napriek jeho prepojeniu na stranu Československá národná demokracia a vysokým funkciám, vystupoval najmä ako nestraník a odborník. Býva považovaný za najvýraznejšiu slovenskú právnickú osobnosť prvej polovice 20. storočia.
Spolu s Adolfom Zátureckým výrazne prispel k tvorbe slovenskej právnej a právnickej terminológie a k právnickému životu na Slovensku v období Prvej ČSR. Dlhodobo pôsobil ako hlavný redaktor prestížneho právnického časopisu "Právny obzor".
Životopis.
Narodil sa do evanjelickej rodiny advokáta a hudobného skladateľa Štefana Fajnora v roku 1875. Mal 8 súrodencov. Ľudovú školu vychodil v rokoch 1881 až 1885 v Senici. Následne študoval na gymnáziu v Hradci Králové, Uherskom Hradišti, Banskej Bystrici, Rimavskej Sobote, a nakoniec do roku 1893 na lýceu v Šoproni. Právo vyštudoval v Berlíne a Budapešti, titul doktora práv získal v roku 1900. Patril medzi národne uvedomelých študentov, politicky sa zblížil najmä s Milanom Hodžom. Od roku 1901 pôsobil ako advokát vo Zvolene. Počas pôsobenia vo Zvolene pracoval aj ako redaktor "Zvolenských novín." Bol zakladateľom Meštianskej banky a spoluzakladateľ Zvolenskej ľudovej banky. 
Po vzniku ČSR pôsobil krátky čas (19181919) ako zvolenský župan v Banskej Bystrici. Od roku 1919 bol prezidentom Vrchného súdu v Bratislave. V rokoch 19311939 pôsobil ako prezident Najvyššieho súdu ČSR v Brne. 
Zastával aj posty ministra. V úradníckej vláde Jana Černého (september 1920september 1921) bol ministrom pre zjednotenie zákonov a organizáciu správy. V prvej úradníckej vláde generála Jana Syrového (22. september4. október 1938) zastával post ministra spravodlivosti. V druhej úradníckej vláde generála Syrového zastával post ministra spravodlivosti a správcu ministerstva pre zjednotenie zákonov a organizáciu správy. V roku 1945 sa stal zástupcom ČSR pri Stálom medzinárodnom rozhodcovskom súde v Haagu.
Prednášal na Právnickej fakulte Univerzity Komenského v Bratislave. V roku 1922 bol menovaný docentom a v roku 1936 univerzitným profesorom. 
Významne prispel k položeniu základov česko-slovenského právneho systému. Podieľal sa na rozvoji slovenskej právnickej tlače a terminológie. Bol autorom resp. spoluautorom právnického slovníka, monografických prác, štúdií a článkov v odborných časopisoch. Bol spoluzakladateľom a v rokoch 19201936 aj hlavným redaktorom prestížneho odborného časopisu "Právny obzor". Spoluzaložil Právnickú jednotu na Slovensku, ktorej predsedom bol v rokoch 19201936. Bol tiež členom Učenej spoločnosti Šafárikovej.
Fakt

Fakt (lat. factum - urobené, učinené, čo sa stalo skutočnosťou) je to, čo je, alebo čo sa deje; stav vecí, skutočnosť, to, čo je nezávislé od myšlienok, názorov, predstáv, prianí a vzdoruje im ako vonkajší prvok. Fakt je niečo, čo je v protiklade k všetkému iluzórnemu alebo prosto vymyslenému, ale aj proti tomu, čo je podľa určitých pravidiel myslenia nevyhnutné - odtiaľto pochádza morálne a právne rozlíšenie medzi tým, čo je "de facto" (sk. podľa faktu) a "de iure" (podľa zákona). S tým suvisí aj Kantovo rozlíšenie medzi tým, čo "je", a tým, čo "má byť".
Rozlišuje sa najmä vedecký fakt od bezprostredného faktu
Pojem faktu závisí od významových útvarov, ktoré intervenujú v priebehu jeho vzniku, napr. logický alebo metodologický pojem faktu sa opiera o pojem vety a o pojem fixovania empirického poznania, podľa čoho sa hovorí, že fakt je veta, ktorá fixuje empirické poznanie alebo výsledok empirického poznávania. Logika alebo metodológia vedy potom pojem faktu kontraponuje pojmu teórie a pojmu hypotézy.
Veta opisujúca nejaký fakt sa nazýva faktuálna veta.
Názory na fakt.
Toynbee.
Podľa Toynbeeho fakt nemôže ľudská myseľ zaručiť v jeho existencii bez toho, že by porozumela tomu, čo pozoruje. Nie sme schopní povedať, koľko z týchto zdanlivo objektívnych faktov bolo alebo nebolo subjektívnym príspevkom našej mysle pri ich utváraní.
Wittgenstein.
Ludwig Wittgenstein tvrdí, že fakt je skutočnosť. Skutočnosť je existencia vecných stavov. Súhrn faktov je svet.
Atomárny fakt

Atomárny fakt je fakt, ktorý sa nedá rozložiť na ďalšie fakty. Atomárne fakty sú navzájom nezávislé, takže z existencie (neexistencie) jedného atomárneho faktu nemožno robiť záver o existencii (neexistencii) druhého. Pojem atomárneho faktu je jeden zo základných pojmov logického atomizmu.
Bezprostredný fakt

Bezprostredný fakt je holý fakt - číro zmyslový alebo empirický fakt, zostávajúci izolovaný. Na rozdiel od vedeckého faktu si bezprostredný fakt nemôže robiť nárok na poznávaciu hodnotu.
Literárny fakt

Literárny fakt je súčasť literárneho bytia resp. literárneho života, a len potiaľ, pokiaľ
takouto súčasťou je, pretože literárny fakt musí byť práve ako literárny akceptovaný a potvrdený určitým spoločenským vedomím, ba aj istou sférou konkrétnej spoločenskej praxe. Ontologický charakter literárnych faktov je čímsi podmieneným, na rozdiel od faktov, ktoré poznáva povedzme botanika alebo
zoológia. Existencia literárnych faktov vôbec nie je čímsi stálym, raz navždy zafixovaným, ale je javom časovo premenlivým: čo v istom historickom čase funguje ako literárny fakt, v inom časovom určení ním prestáva byť, a naopak. Literárne fakty teda práve v špecifike svojej existencie, vo svojej literárnosti, nie sú javmi alebo predmetmi ani očividnými, ani rukolapnými, ktoré by stačilo prosto uchopiť zmyslovým vnímaním alebo bezprostredným rozumovým chápaním. Tieto fakty treba vlastne najprv vydolovať z ich podmienenosti, treba ich konštituovať, alebo správnejšie povedané,
rekonštituovať v ich špecifickej funkčnosti.
Spoločenský fakt

Spoločenský fakt je podľa E. Durkheima fakt, ktorého substrátom sú stavy kolektívneho vedomia súvisiace s geografickým prostredím, zaľudnením; vyvíjajú na jednotlivcov nátlak.
Vedecký fakt

Vedecký fakt je fakt, ktorý sa od holého alebo bezprostredného faktu odlišuje tým, že je spracovaný, získaný meraním, uvedený do vzťahu k iným faktom alebo zákonom, jednoducho že je skonštruovaný. V prírodných vedách sa ako fakt obyčajne chápe ako empirické pozorovanie alebo meranie, ktoré sa dá overiť (opakovať).
Fakticita (filozofia)

Fakticita (alebo zriedkavo faktickosť) je náhodná povaha toho, čo je, naša neschopnosť zdôvodniť racionálnou dedukciou skutočnosť sveta.
Pojem fakticity zaviedol Fichte.
Súčasná fenomenológia (najmä Martin Heidegger, Sartre) výrazom 'fakticita' naznačuje myšlienku, že naša individuálna existencia je faktorom, ktorý môžeme s istotou konštatovať, pritom ho však nevieme zdôvodniť, ktorý je bezdôvodný, nemá dôvody, je teda na začiatku absurdný. Sartre z tohto odvodzuje, že človek, vyňatý z podriadenosti akejkoľvek nutnosti, ktorá by riadila jeho život, je zvrchovane slobodný.
Faktitívum

Faktitívum alebo faktitívne sloveso (lat.) je prechodné odvodené sloveso s významom spôsobovať činnosť, urobiť takým, čo vyjadruje menný základ, od ktorého je sloveso odvodené, napr. usušiť = urobiť suchým
Faktor

Faktor alebo činiteľ môže byť:
Činiteľ je osoba vykonávajúca spoločensky dôležitú funkciu.
Faktor môže byť:
Ľudský faktor

Ľudský faktor je pôsobenie človeka v systéme sociálnych, ekonomických, organizátorsko-riadiacich a iných vzťahov. Je to všetko, čo sa vzťahuje na človeka ako na subjekt činnosti v rôznych sférach spoločenského života.
Faktúra (účet)

Faktúra alebo hovorovo účet je účtovný doklad zachytávajúci určitý výmenný vzťah, napríklad predaj tovaru, dvoch právnych subjektov (napríklad medzi dvoma právnymi osobami, medzi právnickou osobou a fyzickou osobou - podnikateľom a pod.).
Fakulta

Fakulta (zo str. lat. "facultas" – vedný odbor ← ) je základný organizačný útvar vysokej školy na riadenie výchovno-vzdelávacej činnosti a na vykonávanie a kontrolu zverenej vedeckej, odbornej, výskumnej, vývojovej alebo umeleckej činnosti. Ako fakulta sa tiež označuje budova, v ktorej je tento útvar umiestnený.
Na čele fakulty je dekan, ktorého zastupujú na určených úsekoch činnosti fakulty prodekani. Na riadení fakulty sa zúčastňuje vedecká rada (na fakulte umeleckého smeru umelecká rada) ako poradný a iniciatívny orgán. Stálym zástupcom dekana vo veciach správnych a hospodárskych je tajomník fakulty. Výkonným orgánom fakulty na zabezpečovanie jej administratívnych úloh je dekanát.
Základným pracoviskom fakulty na výchovno-vzdelávaciu, vedeckú, výskumnú alebo umeleckú činnosť sú katedry, na ich čele je vedúci katedry. Podrobnosti o vnútornej organizácii fakulty ustanovujú ich organizačné poriadky, ktoré vydáva rektor v súlade so štatútom vysokej školy.
Artistická fakulta

Artistická fakulta je inštitúcia, ktorá poskytovala prípravné vzdelanie pre štúdium na právnických, lekárskych a teologických fakultách univerzít. Artistické fakulty existovali od stredoveku do pol. 19. stor. Ich úlohou bolo doplniť všeobecné vzdelanie latinských škôl. Rozsah štúdia medzi artistickými fakultami a lepšie organizovanými latinskými školami nebol ostro ohraničený, ibaže artistické fakulty mali výsady univerzitného štúdia a jej poslucháči mohli získať aj akademické hodnosti. Pôvodne sa na artistických fakultách preberal úplný kurz tzv. siedmich slobodných umení, postupne sa štúdium podľa Aristotelovho učenia vymedzilo len na logiku, fyziku, metafyziku a etiku.
Štúdium na artistickej fakulte malo dva kurzy. V prvom kurze sa vyučovala logika a fyzika (totum theatrum naturae), štúdium trvalo jeden a pol až dva roky. Po zložení skúšok (determinatio) absolventi dostali titul bakalára. V druhom kurze sa prednášala metafyzika, matematika, astronómia, etika a politika. Po skúške licenciátu a majstra získal scholar titul magistra slobodných umení s povinnosťou vyučovať a právom študovať na odbornej fakulte univerzity.
Koncom 17. a hlavne v 18. storočí začali prenikať na artistické fakulty nové filozofické náhľady a širší priestor si vydobyli aj novšie poznatky z prírodných vied. Koncom 18. storočia sa začali na ne zavádzať semináre, spočiatku zamerané na metodickú prípravu učiteľov, potom ako inštitúcie na prípravu vedeckého bádania. Podstatnejšia zmena v štúdiu sa realizovala v roku 1769 na artistickej fakulte Trnavskej univerzity. V 2. pol. 19. stor. sa pretvárali na odborné filozofické fakulty a prípravu na univerzitné štúdium prevzali osemtriedne gymnáziá s maturitou. Koncom 19. stor. sa začali zriaďovať samostatné prírodovedecké fakulty na štúdium matematicko-prírodných vied, na filozofických fakultách sa prednášali len filologické a spoločenské vedy.
Na Slovensku prvá artistická fakulta bola na Academii Istropolitane v Bratislave, v 17. stor. a v 18. stor. na Trnavskej univerzite a na Košickej univerzite,
organizované podľa jezuitského Ratio studiorum.
Farmaceutická fakulta

Farmaceutická fakulta je fakulta na výchovu farmaceutov pre lekárenskú službu, farmaceutický priemysel i výskum, a pre ďalšie zdravotnícke a nezdravotnícke inštitúcie.
Filozofická fakulta

Filozofická fakulta alebo (najmä v staršom písaní) fakulta filozofická je fakulta (organizačný útvar vysokej školy) na prípravu vedcov z oblasti spoločenských vied a príp. aj stredoškolských učiteľov všeobecnovzdelávacích predmetov (pokiaľ pri danej vysokej škole neexistuje pedagogická fakulta). Filozofické fakulty sa vyvinuli z artistických fakúlt.
Na Slovensku je najstaršou a dodnes najväčšou filozofickou fakultou Filozofická fakulta Univerzity Komenského v Bratislave, ktorá vznikla v roku 1921.
Clem Burke

Clement Anthony Bozewski (* 24. november 1954, Bayonne, New Jersey, USA) je bubeník americkej new wave skupiny Blondie.
V priebehu 80. a 90. rokov, v čase rozpustenia skupiny Blondie, hral na bicie v skupinách The Romantics, Eurythmics, The Tourists, Dramarama, The Fleshtones, spolupracoval aj s Pete Townshendom, Bobom Dylanom, Iggy Popom, či Joan Jett.
Falcko

Falcko (nem. Pfalz) je historické územie v Nemecku medzi Rýnom, Alsaskom a Sárskom.
Pôvodne grófstvo, 1214-1918 bolo pod vládou Wittelsbachovcov. V rokoch 1918-1930 bolo obsadené Francúzskom. Od roku 1946 je súčasťou nemeckej spolkovej krajiny Porýnie-Falcko.
Falibilizmus

Falibilizmus (lat.) je uznávanie možnosti omylu pri akomkoľvek, teda i vedeckom poznávaní. To
platí nezávisle od toho, či sa metóda poznania opiera o rozum, skúsenosť, autoritu alebo tradíciu.
Empirické vedy, ktoré sa opierajú o induktívne postupy, nemôžu nikdy dosiahnuť absolútne poznanie a môžu sa vyvíjať len ako neustále prekonávanie omylov. Falibilizmus vystihuje tú skutočnosť, že každá vedecká teória musí byť neustále podrobovaná kritike a z tohto hľadiska stanovuje základnú podmienku vývoja vedy.
Falibilnosť

Falibilnosť alebo falibilita môže byť:
Falsafa

Falsafa ( – "filozofia") je arabská stredoveká filozofia. Ide o určitú adaptáciu doktríny neoplatónskeho typu, pokračovanie synkretizmu, ktorý bol charakteristický už pre helenistické myslenie. Zásluhu na jej vzniku nesú prekladateľské snahy hlavne sýrskych kresťanov. Falsafa dosiahla svoj vrchol v Iraku a Iráne počas 9. – 11. storočia, v Andalúzii (Španielsko) počas 11. – 12. storočia.
Najvýznamnejšími predstaviteľmi falsafy boli Abú Nasr Muhammad al-Fárábí, Ibn Síná a Ibn Rušd.
Falus

Falus (menej často: fallus; lat. phallus) alebo falos (menej často fallos; gr. fallos) môže byť:
Falus môže byť aj:
Phallus môže byť aj rod húb, po slovensky: hadovka, pozri hadovka
Falzifikácia

Falzifikácia je jeden zo spôsobov overovania pravdivosti
teoretických tvrdení (hypotéz, teórií, vedeckých zákonov) ich vyvrátením konfrontáciou s empirickými údajmi zo skúsenosti. Teórie, hypotézy atď. sú čiastočne alebo úplne vyvrátené, ak možno logicko-deduktivnou metódou (logická falzifikácia) alebo pozorovaním, experimentom atď. (empirická falzifikácia) dokázať nepravdivosť výpovedí, ktoré sa z nich odvodzujú. Falzifikácia, najmä empirická, je často ľahším
spôsobom určovania zmysluplnosti vedeckých tvrdení než verifikácia.
Falzifikovateľnosť

Falzifikovateľnosť môže byť:
Fanatizmus

Fanatizmus je krajný stupeň oddanosti nejakej myšlienke alebo veci, založený na slepej viere v správnosť svojich názorov a činov. Sprevádza ho neznášanlivosť voči inému presvedčeniu a názorom, neschopnosť zaujať kritický postoj k sebe a svojim skutkom (napr. náboženský fanatizmus).
Fanerozoikum

Fanerozoikum alebo (neoficiálne) doba [alebo obdobie] zjavného života je eón vývoja Zeme, v poradí posledný (trvá až do súčasnosti). Predchádzal mu eón proterozoikum, pričom hranica je stanovená dohodou na obdobie prvého hromadného výskytu makrofosílií (aj keď nálezy v poslednej dobe potvrdzujú existenciu života aj pred fanerozoikom). Časový interval trvania je 542 mil. rokov.
Rozdelenie.
Fanerozoikum sa delí na tri éry:
Geologický vývoj.
Fanerozoikum je poznačené vznikom a zánikom niekoľkých a s nimi spojených orogénnych udalostí. Koncom proterozoika došlo k rozpadu superkontinentu Pannotia a k formovaniu menších kontinentov usporiadaných približne v kruhu okolo rovníka. Neskôr (koncom karbónu, približne pred 300 mil. rokmi) došlo k ich spojeniu do Pangey. Počas paleozoika nastali tieto orogénne udalosti:
Posledný veľký superkontinent Pangea sa rozpadol na Lauráziu a Gondwanu koncom v jury a rozpad pokračoval v kriede. Približne od konca eocénu sa kontinenty nachádzajú v dnešných polohách. S rozpadom prišlo k poslednej orogénnej fáze – alpínskemu vrásneniu, ktoré nakoniec dotvorilo dnešnú podobu Zeme.
Klíma vo fanerozoiku bola veľmi rozmanitá: od tropických období (napr. v kambriu alebo neogéne), až po doby ľadové v ordoviku alebo v pleistocéne. Bližší opis klimatických podmienok je v článkoch o jednotlivých érach, príp. periódach.
Vývoj života.
Vývoj života naberá vo fanerozoiku na obrátkach. Po ukončení globálnej ľadovej doby (Zem – snehová guľa) na konci proterozoika nastáva obrovský rozmach živých foriem (známy aj ako kambrická explózia). Ako už bolo spomenuté vyššie, život sa vyvinul omnoho skôr ako v fanerozoiku, ale až v tomto eóne sa začínajú hromadne vyskytovať nálezy fosílií.
Paleozoikum.
V starších obdobiach to boli prevažne bezstavovce, neskôr aj stavovce (ryby), a na konci paleozoika sa začínajú objavovať aj suchozemské živočíchy (obojživelníky a plazy). Veľká väčšina organizmov však na jeho konci vyhynula (77 až 96 % všetkých foriem). Táto udalosť sa označuje ako veľké permské vymieranie. Jeho príčina je stále predmetom diskusií, najpravdepodobnejšie verzie vravia o prudkej zmene klímy na konci permu.
Mezozoikum.
Mezozoikum sa zvykne označovať aj ako doba plazov. V tomto období sa suchozemské, ale aj morské a lietajúce formy plazov hromadne rozšírili a ovládli prakticky celú planétu. Nič však netrvá večne, a tak s časom prišiel aj zánik dinosaurov. Na konci kriedy opäť došlo k masovému vymieraniu (približne 50 % existujúcich živočíchov). Najpravdepodobnejšia teória príčiny vymierania hovorí o dopade obrovského asteroidu s následnou zmenou klimatických podmienok.
Kenozoikum.
Obdobie kenozoika sa označuje ako doba cicavcov, ale nie je to úplne presné označenie. Prvé cicavce sa objavili už v triase, no až s vyhynutím dinosaurov prišiel ich rozmach. Aj ten prišiel po krátkom období nadvlády vtákov v paleogéne. Približne pred 3 mil. rokmi sa začal aj vývoj človeka.
Fantázia

Fantázia je schopnosť, proces alebo produkt tvorby širokej palety významových útvarov, napr. obrazu prostriedkov a konečného výsledku predmetnej činnosti, programu správania sa v neurčitej problémovej situácii, obrazov, ktoré nahrádzajú činnosť, obrazov, ktoré sú alebo nie sú v sulade so zdravým rozumom.
Bystrá (prítok Belej)

Bystrá je potok na Liptove, na území okresu Liptovský Mikuláš, je to pravostranný prítok Belej s dĺžkou . 
Pramení v Západných Tatrách, v časti Liptovské Tatry, na južnom úpätí vrchu Bystrá () v nadmorskej výške okolo Tečie severojužným smerom cez Bystrú dolinu, sprava priberá dva významnejšie prítoky – spod Ježovej () a spod Suchého Hrádku (). Do Belej ústi v Liptovskej kotline juhozápadne od Podbanského v nadmorskej výške cca Má bystrinný charakter. Na dolnom toku preteká rekreačnou osadou Hrdovo.
Farba tónu

Farba tónu je kvalita tónu, ktorá rozlišuje tóny podľa pôvodu ich vzniku, napríklad hudobnými nástrojmi alebo hlasom. Rôzne farby tónov označujeme predovšetkým podľa pôvodu tónov. Rozoznávame tóny fagotu, husiel, klavíra (teda tóny rôznych hudobných nástrojov), tóny mužských, ženských alebo detských hlasov alebo tóny klaksónov automobilov, sirén, píšťal. Okrem toho môžeme bližšie opísať sluchový vnem tónu. Tóny môžu znieť jasne, temne, ostro, drsne, zastrene, duto, plno, zamatovo a pod. Ak znejú dva tóny tej istej hlasitosti a výšky vydávané dvomi rôznymi hudobnými nástrojmi, vnímame medzi nimi rozdiely, hovoríme, že majú rôznu farbu.
Farba (chémia)

Farba je nepriehľadná náterová látka s obsahom farebných pigmentov, ktorá sa nanáša na predmet s cieľom ochrániť predmet a zmeniť farebné vlastnosti povrchu. Podľa typu rozpúšťadla delíme farby na vodové, liehové, olejové, acetónové atď. Komponentmi farby sú pojivo, riedidlo a aditíva. Aditíva sa obvykle skladajú s pigmentov, farbív, katalyzátorov, stabilizátorov, emulgátorov a ďalších látok. Dôležitou vlastnosťou farby je jej adhézia – priľnavosť k povrchu predmetu, na ktorý je nanášaná.
Spektrálna farba

Spektrálna farba je farba v spektre bieleho svetla.
Farmácia

Farmácia alebo lekárnictvo je zdravotnícky odbor vedecky aj prakticky zameraný na výskum liečiv a liekov, na získavanie vedeckých poznatkov o nich, na hodnotenie a kontrolu akosti
liečiv a liekov, na ich výrobu a rozdeľovanie, na organizáciu a riadenie farmaceutických funkcií, na výchovu a výuku odborníkov pre výkon farmaceutických funkcií a na získavanie, skladovanie a využitie dokladov o výkone týchto funkcií a odvetví v minulosti a súčasnosti. Spoločným zmyslom všetkých týchto funkcií je získavať liečivá, pretvárať ich na lieky a tieto vydávať v čase potreby, v potrebnom množstve a predpísanej akosti, aby mohli splniť svoju preventívnu, diagnostickú alebo terapeutickú úlohu.
Farmácia je odbor známy v gréckej kultúre, rímskej kultúre a arabskej kultúre.
Podľa Zákona 362/2011 Z.z. o liekoch a zdravotníckych pomôckach , ako aj podľa názoru odborníkov FaF UK je farmácia "skúšanie liekov, uvádzanie liekov na trh a uvádzanie zdravotníckych pomôcok na trh alebo uvádzanie zdravotníckych pomôcok do prevádzky, výroba liekov, veľkodistribúcia liekov, poskytovanie lekárenskej starostlivosti, zabezpečovanie a kontrola kvality, účinnosti a bezpečnosti liekov a zdravotníckych pomôcok".
Farmakodynamika

Farmakodynamika je základný odbor farmakológie.
Zaoberá sa účinkami lieku. Zisťuje, prečo určité liečivo pôsobí pri patologickom procese priaznivo.
Farmakoterapia

Farmakoterapia je liečenie pomocou liekov; odbor farmakológie, ktorý sa zaoberá liečivým pôsobením liekov, drog.
Fasces cum securibus

Fasces („zväzky“) boli v starovekom Ríme zväzky prútov z brezového alebo brestového dreva, pevne zviazané červenými koženými remeňmi, ktoré predstavovali symbol zvrchovanej úradnej moci ("imperium"). Nosili ich liktori pred úradníkmi, magistrátmi ("magistratus"), ktorým náležalo "imperium".
Fasces cum securibus („zväzky so sekerami“) bola obdoba týchto zväzkov, kedy bola do zväzkov vsunuté vyčnievajúce sekery. Sekera symbolizovala právo trestať trestom smrti, vzhľadom na čo mohli magistráti mať sekeru vo svojich zväzkoch len mimo hranice mesta ("pomerium"), keďže v meste spadala trestná moc do rúk zhromaždenia občanov. Jedinou výnimkou bol diktátor, keďže ten na dočasné (núdzne) obdobie disponoval neobmedzenou mocou. Ak bol magistrát práve triumfátorom, zväzky boli ozdobené vavrínom.
Nesúc "fasces" na ľavom ramene, liktori sprevádzali svojho magistráta všade, dokonca aj v jeho dome, divadle atď. Kráčali v rade za sebou, pričom každý liktor niesol jeden zväzok. Konzulovi prislúchalo 12 zväzkov (a teda aj 12 liktorov), prétorovi v meste dva a mimo mesta šesť zväzkov, diktátorovi 24 a neskôr, v dobe cisárstva mal cisár 12 zväzkov.
Rimania tento symbol zrejme prebrali od Etruskov, pričom pôvodne, v dobe kráľovstva išlo o jeden zo symbolov kráľovskej moci, odkazujúci na kráľovo právo udeľovať trest smrti.
"Fasces (cum securibus)" sa ako symbol práva, ústavnosti a štátnej jednoty zachovali až do súčasnosti. Používali ich napr. liberálne režimy nastolené americkou či veľkou francúzskou revolúciou, ale aj talianske krajne pravicové hnutie Benita Mussoliniho v 20. rokoch 20. storočia, ktorá aj podľa toho prijala názov fašizmus () a "fasces cum securibus" ako svoj hlavný symbol.
Fatalizmus

Fatalizmus (lat.) je koncepcia, podľa ktorej všetky procesy vo svete sú podriadené nevyhnutnosti, ktorá nenecháva miesto pre slobodu, tvorbu; všetko je od prapočiatku predurčené.
Faul

Faul (z angl. foul - hnusný, odporný) je atakovanie súpera spôsobom, ktorý nedovoľujú pravidlá.
Fauna

Fauna je:
Faunistika

Faunistika je odvetvie zoológie skúmajúce živočíchy (faunu) určitého územia. Náplňou faunistiky je zber, určovanie, opis a dokumentácia živočíchov daného územia.
Legalizmus

Legalizmus alebo fa-ťia ("zákonodarcovia") bol jeden z hlavných myšlienkových prúdov v starej Číne, ktorý bol odporcom konfucianizmu, a podľa ktorého prirodzené zákony (tao) určujú vývin vecí, pričom aj ľudská spoločnosť musí mať vlastné zákony ("fa"), ktoré by boli pre ľudí kritériom ich konania. Tieto zákony sú hlavným nástrojom štátu v boji za upevnenie moci a rozkvet krajiny.
Fázor

Fázor je komplexné číslo, reprezentácia v tvare formula_1 (ko)sínusovej, od času závislej funkcie všeobecného tvaru formula_2 a fázy Φ.
C. J. Ramone

Christopher Joseph Ward (* 8. október 1965, Queens, New York) známy ako C. J. Ramone je americký basgitarista, ktorý hral v skupine Ramones ako basgitarista od roku 1989, do jej rozpadu v roku 1996. Nahradil v Ramones pôvodného člena Dee Deeho Ramoneho.
Stanislav Felber

Stanislav Felber (* 7. máj 1905, Praha - † 27. október 1956, Bratislava) bol slovenský filozof matematiky.
Félix I.

Svätý Félix I. († 30. december 274) bol 26. pápež (5. január 260 30. december 274), pôvodom bol Riman.
Feničtina

Feničtina je semitský jazyk príbuzný aramejčine a hebrejčine.
Fenomén (filozofia)

Fenomén (z gr. Phainomenon = jav) je jav daný v skúsenosti (zázrak). Je to jav nazeraný zmyslami alebo intelektuálne. Fenomén treba odlišovať od pojmu fenoménu alebo od akýchkoľvek iných významových útvarov, ktoré si ľudia vytvárajú pri svojom poznávaní fenoménov. Povedzme fenomenologické chápanie fenoménu sa odlišuje od Kantovho chápania fenoménu.
Názor na fenomén.
Kant.
Podľa Kanta je fenomén jav, pokiaľ je myslený ako predmet podľa jednoty kategórií. Od zdania sa tento jav líši tým, že bytostne poukazuje na vec osebe, o ktorej sa vytvára.
Sartre.
Podľa Sartra fenomén vyjavuje a zároveň je podstatou.
Fenomenológia.
Vo fenomenológii je fenomén všetko, čo sa ukazuje v skúsenosti. Pritom môže ísť o vonkajšiu skúsenosť, v ktorej sú nám dané "vonkajšie" veci (domy, stromy, autá), a o vnútornú skúsenosť, v ktorej reflexívne vnímame to, čo sa deje "v nás" (priania,úzkosti, vnemy, úsudky). V oboch prípadoch mi je niečo "fenomenálne dané". To, čo sa ukazuje (Fainetai) vo fenoménoch nie je iba zmyslové. Pri analýze fenoménu sa ukazuje, že základom zmyslového je nezmyslové.
Rozdiel medzi zmyslovým a nezmyslovým objasníme na príklade: Vidím, ako sa na lúke pasú dve kravy. Prichádza k nim tretia. V akom zmysle vidím, že dve a jedna sú tri? "2+1=3" (evidentný matematický fakt) mi celkom iste nie je dané zmyslovo názorne. Číra platnosť "2+1=3" nijako nezávisí od fakticky sa pasúcich kráv. Fakticky sa pasúce kravy sú niečím empirickým, reálnym, individuálnym, čo sa môže ľubovoľne meniť. "2+1=3" ničím takým nie je. Nevnímame to, ale nazeráme. Akty vnímania, v ktorých sú mi dané pasúce sa kravy, ma možno privádzajú k nazretiu, že 2+1=3. Toto "2+1=3" sa síce ukazuje vo vnímaní, ale nie ako niečo vnímateľné. Edmund Husserl odhaľuje fenomén nezmyslového (podobne ako Platon) najprv v čisto formálnych útvaroch logiky a matematiky.
Ukazuje sa teda dvojvrstevnatosť fenoménov, ktorá je ťažisková pre celú fenomenologickú filozofiu:
Na jednej strane je to vrstva empiricky-reálneho, ktoré sa stáva názorným v aktoch vnímania našej zmyslovosti. Táto vrstva je základom (tvorí základ fenoménov a "nesie" druhú vrstvu).
Na druhej strane je to vrstva esencií a esenciálnych faktov. Označuje sa aj ako vrstva ideálnych predmetov, event. ako vrstva eidetického. Je prístupná pre duchovné akty, noézy a je postihovaná bezprostredným zrením esencií.
Také esencie a esenciálne fakty možno ukázať nielen v logickej a matematickej oblasti, ale vôbec v každej skúsenosti, kde potom možno hovoriť aj o materiálnych (obsahových) esenciách. Napríklad: Mám červenú ceruzu, nepochybne empirický reálny predmet. Červenosť tejto ceruzy mi je daná aktom zmyslového vnímania. Zrenie esencie však nepostihuje túto červenosť tu, ale eidos "červený", číru esenciu, ktorá je spoločná všetkému červenému. Na tejto červenosti a na tomto určitom odtieni červene je rovnako nezávislá ako "2+1=3" je nezávislé od oných pasúcich sa kráv. Existujú samozrejme esencie rôznych stupňov. Od eidosu "červený" môžu prejsť k eidosu "farba" a ďalej k eidosu "vlastnosť".
Fenomenológii ide o to, analyzovať fenomény tak, aby ako danosť vystúpili esencie a esenciálne fakty.
Fenomenalizmus

Fenomenalizmus alebo fenomenizmus je učenie o poznaní, ktoré vychádza z tézy, že bezprostredným objektom ľudského poznania sú bezprostredné zmyslové danosti,
javy, fenomény: poznávame len javy, fenomény, nie súcno samo (vec osebe).
Mníchovská fenomenológia

Mníchovská fenomenológia ("ontologická fenomenológia, realistická fenomenológia") je smer fenomenológie, ktorý sa pôvodne rozvinul na univerzite v Mníchove. Termín "mníchovská fenomenológia" inicioval Alexander Pfänder.
Fenomenológia náboženstva

Fenomenológia náboženstva je odbor religionistiky, ktorý skúma, zaraďuje, hladá korene a vzájomné súvislosti náboženských javov (fenoménov), najmä svätých miest, predmetov, osôb, časov. Metodologicky nadväzuje na filozofickú fenomenológiu.
Transcendentálna fenomenológia

Transcendentálna fenomenológia je fenomenológia, ktorá analyzuje úlohu transcendentálnej subjektivity v poznaní a činnosti človeka. Možná je iba po uskutočnení transcendentálnej redukcie.
Fenotyp

Fenotyp je súhrn všetkých (dedičných) vonkajších znakov a vlastností organizmu, jedinca; realizácia genotypu.
Sándor Ferencsi

Sándor Ferencsi (* 7. júl 1873, Miškovec, Rakúsko-Uhorsko - † 22. apríl 1933, Budapešť, Maďarsko) bol maďarský psychiater, predstaviteľ psychoanalýzy. Rozpracoval teóriu geniality.
Marilyn Fergusonová

Marilyn Fergusonová alebo Marylin Fergusonová (* 5. apríl 1938, Grand Junction, Colorado, USA – † 19. október 2008, Banning, Kalifornia, USA) bola americká spisovateľka, spoluzakladateľka a predstaviteľka new age.
Alfredo Ferreira

Alfredo Ferreira (* 1863 – † 1938) bol argentínsky filozof, predstaviteľ pozitivizmu. 
V roku 1924 založil "Pozitivistický argentínsky výbor".
Fetišizmus

Fetišizmus môže byť:
Objekt, ktorý je predmetom fetišizmu, sa nazýva fetiš.
Fideizmus

Fideizmus je učenie vlastné niektorým smerom kresťanstva, ktoré za základ náboženského poznania pokladá vieru a odmieta akékoľvek racionálne dôkazy existencie Boha.
Existenciu Boha možno poznať len zo zjavenia
Fideizmus má najvyššie vyjadrenie v učení Martina Luthera. Podľa neho úlohou teológie nemá byť poznávanie kresťanských realít, ale žiť s Kristom. Teológia nemá analyzovať a systematizovať zjavené pravdy prostredníctvom rozumového poznania, ale má sa v pevnej viere oddať Kristovi Spasiteľovi. Jeho teológia (tzv. theologia crucis) = radikálna diskontinuita medzi racionálnym poriadkom a kresťanskou vierou. Jediné kritérium kresťanského poriadku je spása skrze kríž a človek môže získať podiel na tejto spáse jedine svojou vierou (Lutherova soteriologická zásada sola fides). Vedecká teológia (tzv. theologia gloriae), ktorá sa snaží o systematizáciu a súlad medzi rozumom a vierou, je podľa neho temnou teológiou (teologia delle tenebre).
Leslie Fiedler

Leslie Fiedler (* 8. marec 1917, Newark, New Jersey, USA – † 29. január 2003, Buffalo, New York) bol americký literárny kritik.
Figúra (tvarová psychológia)

Figúra je v tvarovej psychológii to, čo vo vnímaní vyvoláva pozornosť, čo sa vo vnemovom poli pohybuje, čo má farbu, čo intenzívne pôsobí (napr. hluk), na čo
sme zameraní, zatiaľ čo vedľajšie podnety tvoria pozadie; čím viacej vstupuje do vedomia figúra, tým viacej slabne pozadie a naopak.
Figúra a pozadie

Figúra a pozadie je v tvarovej psychológii zistenie, že vnemové pole sa vždy rozpadá na jasnú figúru v centre pozornosti vnímajúceho, a na nerozčlenené pozadie; obidve časti tvoria celok, navzájom sa ovplyvňujú a menia, sú vzájomne zastupiteľné (figúra poľom a naopak) a vnímané rozdielne (čo pre jedného je pozadím, pre druhého figúrou.
Fikcia

Fikcia (lat.) môže byť:
Fikcionalizmus

Fikcionalizmus je filozofická koncepcia, ktorá chápe vedecké zákony a teoretické termíny ako fikcie.
Zakladateľom fikcionalizmu je Hans Vaihinger.
Filaktérium

Filaktérium (gr. phylakterion) je úryvok z biblie (najmä z 10 prikázaní) zapísaný na pergamene. Slovo sa väčšinou používa v pluráli.
Filatelia

Filatelia alebo filatelistika je zbieranie poštových známok, cenín, odtlačkov poštových pečiatok a ostatných druhov filatelistického materiálu.
Fili

Fili je osobnosť vynikajúca v istej, obyčajne intelektuálnej oblasti (kniž. bard), ktorý bol aj kňazom, aj učencom. Filidovia postupne zujali vyššie postavenie ako druidi.
Filippos z Opuntu

Filippos z Opuntu (približne 400 pred Kr.) bol starogrécky filozof, matematik, astronóm a vydavateľ platónových „zákonov“. Bol členom Platónskej akadémia počas Platónovho života.
Michail Michajlovič Filippov

Michail Michajlovič Filippov (* 1858 – † 1903) je ruský filozof vedy, predstaviteľ prírodovedného materializmu.
Filip, opát zoborský

Filip, opát zoborský bol opátom benediktínskeho kláštora na Zobore v Nitre, v ktorom sa spočiatku zdržiavali mních Svorad a mních Benedikt. S Filipom udržiaval kontakt biskup Maurus, ktorý je autorom Legendy o Svoradovi a Benediktovi.
Filit

Filit alebo FILIT (akronym pre Filozofická hypertextová encyklopédia) je slovenská hypertextová encyklopédia, ktorá vznikla na báze programu Credit, spolu s ďalšími dokumentmi a programami pre počítačovú podporu štúdia a výskumu v oblasti filozofie.
FILIT je prvá slovenská filozofická encyklopédia vôbec. Do jej vzniku roku 1990 existovali v slovenčine iba preložené filozofické slovníky. Ako nositelia autorských práv sú na hlavnej stránke encyklopédie uvedení filozof Jozef Piaček a informatik a bývalý pedagóg na Univerzite Komenského Miloš Kravčík.
Pokračovaním Filitu je online "Pomocný slovník filozofa (PSF)", ktorého autorom je J. Piaček.
Filmológia

Filmológia alebo filmová veda je umenovedná a kulturologická disciplína, ktorá skúma film, filmové umenie a kinematografiu.
Filológia

Filológia (z = milovať; "logos" = slovo) je:
Človek, ktorý sa zaoberá filológiou sa nazýva filológ alebo filologička.
Zhruba koncom 19. storočia a začiatkom 20. storočia sa filológia delila na:
Filológia položila základy európskeho literárnovedného bádania a lingvistiky.
Klasická filológia

Klasická filológia je široko koncipovaná veda o staroveku (nem. Altertumswissenschaft), ktorá popri filologickom výskume kultúry a jazykov staroveku (najmä antiky) zahrňuje jeho archeologický, umenovedný, religionistický, historickoprávny, politologický atď. výskum.
Filonizmus

Filonizmus je rozsiahle duchovné hnutie židovského národa iniciované Filónom Alexandrijským, ktoré dodalo ideálny výraz židovskej viere v spasiteľa (mesianizmu).
Filozoféma

Filozoféma je éma čiže štrukturálny prvok filozofie; napríklad filozofické tvrdenie,
filozofické učenie, filozofická teória.
Noví filozofi

Noví filozofi (po fr. "Nouveaux philosophes") bola skupina francúzskych filozofov (A. Glucksmann, Bernard-Henri Lévy, J. P. Dollé, G. Lardeau, Ch. Jambet a iní), ktorí vystúpili v 70. rokoch 20. stor. proti marxizmu, revolučným učeniam a základným myšlienkam klasickej
európskej filozofie - idey zákonitosti a poznateľnosti sveta, rozumného pretvárania spoločnosti a spoločenského pokroku.
Dejiny ľudskej spoločnosti sa im javia ako monotónne opakovanie foriem nadvlády.
Ladislav Petráš

Ladislav Petráš (* 1. december 1946, Necpaly) je bývalý slovenský futbalista a tréner. 
Účastník Majstrovstiev sveta v Mexiku 1970 a Olympijských hier 1968 takisto v Mexiku. V česko-slovenskej reprezentácii odohral 19 zápasov (19691977) a dal 6 gólov. V 1. česko-slovenskej lige odohral 239 zápasov a dal 85 gólov. Bol dvakrát kráľom strelcov v 1. lige. V roku 1969 v Banskej Bystrici a v roku 1975 v Interi Bratislava, vždy s 20 gólmi.
V rokoch 2000 a 2001 asistent trénera v Interi Bratislava pri zisku dvoch titulov majstra Slovenska a víťaza slovenského pohára. Pôsobil ako asistent slovenskej reprezentácie a tréner reprezentácie do 21 rokov.
Filozofia a mýtus

Filozofia a mýtus je téma, pri ktorej sa skúma vzájomný vzťah filozofie a mýtov, najmä pri úvahách o vzniku filozofie.
Filozofia a parafilozofické

Filozofia a parafilozofické je vzťah filozofie a mimofilozofického (napríklad filozofia a ideológia, filozofia a každodenné, filozofia a kultúra, filozofia a náboženstvo, filozofia a politika, filozofia a svetonázor, filozofia a výchova). Filozofia sa najčastejšie porovnáva s umením, náboženstvom, špeciálnymi vedami, každodenným postojom k svetu.
Filozofia absolútneho ducha

Filozofia absolútneho ducha je završujúca časť filozofie, ktorá podáva výklad absolútneho ducha v jeho troch formách sebapoznávania/sebauskutočňovania: v umení, v náboženstve a filozofii.
Africká filozofia

Africká filozofia je kontinentálna filozofia Afriky a súčasť africkej kultúry.
Alexandrijská filozofia

Alexandrijská filozofia je filozofický prúd, ktorý pestovali v Alexandrii v dobe vrcholného antického synkretizmus a raného kresťanstva: podstatu alexandrijskej filozofie tvorí synkréza gréckej filozofie, orientálnych (mýtickych) predstáv a judaizmu.
Americká filozofia

Americká filozofia je súčasť svetovej filozofie, vetva západnej filozofie v USA a v Latinskej Amerike.
Výraz "americká filozofia" je spoločné označenie pre filozofiu kultúrnych svetov Severnej a Južnej Ameriky. Popri skutočnosti, že filozofia obidvoch kultúrnych svetov bola ovplyvnená európskou filozofiou, existujú aj rozdiely, ktoré sú podmienené predovšetkým rozdielnym duchovným a štátnym utváraním sa a rozdielnymi náboženskými predpokladmi .